Si guanyes el dia, guanyes la vida\nactualitat sobre la música i la poesia del cantautor Pere Vilanova\nLes cicatrius de l'Horiginal\ndivendres, 3 de maig de 2013 | 07:16h\nLa nit del dia 1 de maig va ser especial a l'Horiginal de Barcelona. A les 19:30h l'Horiginal era ple. Hi havia poetes, hi havia novel·listes, hi havia pensadors, hi havia amics, hi havia atmosferes, fils invisibles, hi havia de tot.\nEl recital que anàvem a veure era el de la Mireia Vidal-Conte, l'enèrgica veu que, mà flotant davant els ulls i barç estès, dispara versos amb precisió. Presentava el seu darrer llibre, 5cm (la cicatriu) (Curbet Edicions), i va ser tot un luxe poder recollir directament des de la gola de la Mireia aquests versos de cràter. Va ser una vetllada molt bonica en què també vam poder escoltar altres poetes i amics (una quinzena si no m'equivoco), ara no els sabria dir tots, però en recordo alguns (perdoneu els que oblido sisplau ;) ), la Mireia Calafell, l'Estel Solé, l'Eduard Sanahuja, la Maria-Antònia Massanet, en Jordi Carrió, en Genís Sinca i un llarg etcètera. Tots els poemes que van recitar tenien un element comú: la ferida, la cicatriu. La poesia és una ferida que va sagnant i que mai es tanca del tot, com uns punts mal cosits. Les gotes són petits pensaments que potser algun dia fabricaran un cor, un poema. No sé, és complicat, però nits com la d'ahir a Barcelona, amb gent de tantes generacions rient i despullant la son dels cervells (per fer servir la imatge d'Espriu) amb ànimes de foc, et fan venir ganes de seguir caminant cap a la cicatriu de l'horitzó, l'origen del retorn.\nJo hi vaig participar posant veu i guitarra i vaig interpretar temes d'Una Magrana d'Astres (CCG, 2011) i un parell de cançons noves del que serà el meu futur treball.\nUs deixo la llista del que temes que vaig tocar, com sempre ;)\nEl proper concert el faré a l'Astrolabi (C/ Martínez de la Rosa, 14) el divendres 10 de maig a les 22:30h. Hi haurà moltes sorpreses i molt bones, espero que ens hi poguem veure!!!\n1 · Fragments (Una Magrana d'Astres, CCG, 2011)\n2 · Una nit (Una Magrana d'Astres, CCG, 2011)\n3 · El mirall del retorn (Una Magrana d'Astres, CCG, 2011)\n4 · Cançó d'hivern (properament...)\n5 · Els teus ulls infinits (properament...)\n6 · La Noia de l'Astrolabi (Titans, Aixopluc Estudis, 2008)\nAfegir-hi un comentari Agnès\ndivendres, 26 d'abril de 2013 | 07:24h\nAquesta és una de les últimes cançons que he escrit per l'Agnès, perquè les cordes travessin els núvols, perquè es converteixin en els seus cabells. AGNÈS\nElla creixerà finalment,\ndesprés de travessar\nla llacuna dels àngels.\nquan les primeres naus\ndes d’un pont foradat\nles onades de sang\ns’emporten els colors\namb què un dia va pintar,\ncreus que sabrà molt més\nquan estigui tan amunt\non no hi ha nit.\nCuida el que ensenya quan riu,\nguanya el seu pols amb la nit,\nella duu al front\nl’ull que li vas donar en morir.\nTot irreal, fosc i delirant,\nel negre polze del temps\ncap a baix,\nLa mort no és senzilla,\nperò és fàcil morir,\nl’ànima fabrica sols\nen taüts ennuvolats\nque van en un paratge\nde pastures estelars\non animals de llum\nes recullen en ramats.\nI un arquitecte de núvols\nels apropa cap a obagues inmortals,\nPerò quan obres la carpeta de quart,\net demanes si en el que és breu\nhi ha eternitat,\nI els vells records canvien\nen pobles per llunes\nI el perfum del buit\nque et va deixar\nl’olora la dona\nque tens al costat,\nTreu una mà endins de l’aigua\nque et rodeja i t’ofega\nels dies clars.\nI malgrat giris\nper camins equivocats,\nque ho vagis intentant,\nseu amb tu un moment que et besa\ni diu: L’Agnès et fa un petó\nquan jo te’l faig.\nPROPERS CONCERTS:DIMECRES 1 DE MAIG a les 19:30H a L'HORIGINAL (C/Ferlandina 29, BCN)DIVENDRES 10 DE MAIG a les 22:30H a L'ASTROLABI (C/ Martínez de la Rosa 14, BCN) Afegir-hi un comentari El Concert del Futur Passat (i els concerts d'avui i demà)\ndijous, 7 de març de 2013 | 07:18h\nEl concert del futur passat\nLa nit del darrer divendres 8 de febrer va ser la tercera nit mensual consecutiva que l’Astrolabi s’omplia com mai per un concert meu . Va ser una experiència, com sempre, increïble! Des que vaig començar el cicle, el darrer mes de desembre, que cada mes ve més gent al nostre vaixell del barri de Gràcia de Barcelona. Els concerts em serveixen per ensenyar els últims temes que he fet i que sortiran publicats en el meu proper disc.\nLes nits astrolàbiques sempre tenen convidats especials i actuacions plenes de complicitat. En aquesta ocasió, va ser el torn de David Bonell, un cantautor de la generació que puja, plena d’energia i amb una sensibilitat i exigència molt més gran que la d’alguns de la generació de músics més grans que nosaltres, segurament perquè la crisi ens ha obligat a esforçar-nos i a lluitar amb un coratge redoblat.\nEl David i jo vam tocar junts “Free Fallin’” de Tom Petty, en la versió que canta John Mayer. Després, la Reme es va unir al David i els dos ens van oferir una interpretació conjunta del tema “Common People”. Jo per la meva banda vaig fer la primera part tota plena de temes nous que estaran inclosos en el meu quart disc (ja us n’anirem informant!!! ). En aquest sentit agrair-vos que us agradés tant el tema “Amants del futur passat” estrenat especialment pel concert.\nA la segona part vaig tocar temes de tots els discos anteriors, i vaig fer un parell de versions, una d’elles del film “Once”, de Glen Handsard, que el dia 16 de febrer va visitar l’Auditori de Barcelona amb una telonera excepcional com és ni més ni menys que Lisa Hannigan, una nit que no es podia perdre de cap manera!\nEl proper concert mensual a l’Astrolabi (C/ Martínez de la Rosa 14, L3 Diagonal) serà demà divendres 8 de març a les 22:30h. Avui a la nit també serem a la Sala Be Good (C/ Sancho de Ávila 78, L1 Marina) Us hi esperem!\nCom sempre, la llista de cançons del 8 de febrer!\n1 · Bisons, Duquessa (properament…)\n2 · Va de mà en mà (properament…)\n3 · Cançó d’hivern (properament…)\n4 · Amants del futur passat (properament…)\n5 · El teus ulls infinits (properament…)\n6 · Fanals (properament…)\n7 · Agulla de llum (Una Magrana d’Astres, CCG, 2011)\n8 · Shadeless (All the heavy days are over, Aixopluc Estudis, 2008)\n9 · Tàber (Una Magrana d’Astres, CCG, 2011)\n10 · Free Fallin’ (Pere Vilanova amb David Bonell, tema de Tom Petty, versió de John Mayer)\n11 · Teu (David Bonell)\n12 · Common People (Pulp, versió de David Bonell i Reme Zamora)\n13 · She believes in my eyes (Orfes, 2006)\n14 · Fragments (Una Magrana d’Astres, CCG, 2011)\n15 · La Pell Besa la Pell (Una Magrana d’Astres, CCG, 2011)\n16 · El Mirall del Retorn (Una Magrana d’Astres, CCG, 2011)\n17 · La Noia de l’Astrolabi (Titans, Aixopluc Estudis, 2008)\n18 · Falling Slowly (The Swell Season, ONCE Move Soundtrack)\nAfegir-hi un comentari Poesia i música per sempre\ndiumenge, 20 de gener de 2013 | 16:35h\nEl concert del divendres 11 de gener a l'Astrolabi va ser una nit magnífica, no només perquè el local es va omplir amb escreix sinó i també perquè vam poder comptar amb la participació d'una de les figures més importants del món de la poesia de la nostra generació, la de Gabriel Ventura.\nVentura ens va enlluernar amb les recitacions dels seus poemes propis, recollits dins "Llançà", amb les traduccions de Beckett en les quals es troba treballant i amb les traduccions de Carles Riba dels poemes de Kavafis.\nPrecisament els poemes del recull "Llançà" feien referència a Arthur Rimbaud, que sempre he volgut tenir com un talismà de referència, per la seva vida i per la riquesa i brutalitat de la seva obra. És per això que, en acabar el Gabriel, vaig cantar la musicació del poema "Le Dormeur du Val" (All the heavy days are over 2008). Feia molt de temps que no la interpretava i va ser un moment molt intens. Altres temes com "She Believes in my Eyes" (Orfes, 2006) o "Aturat" (Titans, 2008) van ser altres cançons amb història que també van sonar.\nEl proper Astrolabi serà d'aquí un mes, el dia 8 de febrer, i us esperem tot carregant l'energia i la creativitat perquè les cançons dels discos passats, futurs i que haguessin pogut ser omplin les parets d'aquest petit vaixell del cor de Gràcia.\nCom sempre us deixem la llista de cançons.\n1 · Fragments (Una Magrana d'Astres, 2011)\n2 · Vine (Titans, 2008)\n3 · So Long (All the heavy days are over, 2008)\n4 · Where Should I Go? (All the heavy days are over, 2008)·\n5 · She Believes in my Eyes (Orfes, 2006)\n6 · Gabriel Ventura\n7 · Le Dormeur du Val (All the heavy days are over, 2008)\n8 · Tàber (Una Magrana d'Astres, 2011)\n9 · Agulla de Llum (Una Magrana d'Astres, 2011)\n10 · Boira (Titans, 2008)\n11 · Aturat (Titans, 2008)\n12 · This is you (Elixir, 2009)\n13 · You (All the heavy days are over, 2008)\n14 · El Llac (properament...)\n15 · Els teus ulls infinits (properament...)\nAfegir-hi un comentari Underneath the weeping willow PereVilanova |\ndiumenge, 20 de gener de 2013 | 16:32h\nÉs com unir les ceres\nde dues espelmes:\ndormir amb tu,\ndormir sense tu,\ndormir arreu de tu,\nés com seure a veure\nla mateixa runa de sempre,\nen tu perdre'm,\nperduda tu en perdre'm.\nPere Vilanova (inèdit, València, 2011)\nAfegir-hi un comentari For the dishwasher (Pel rentaplats)\ndiumenge, 20 de gener de 2013 | 16:30h\nMantindré la llanterna oberta\nper si vols tornar a casa\nquan ja sigui de nit,\nperquè vegis el camí que porta a casa\ni no et perdis dins el bosc\no et capturin les criatures que hi viuen.\nestaria bé que ens quedéssim a dormir a casa,\ndeixant-nos estar de si l'amor és objecte o subjecte\nla resta dels dies,\no de si l'hem de fer més o dir-nos-el més sovint.\nÉs trist pensar que cada dia a la mateixa hora,\nquan el sol va tremolant en la dansa de la llum,\nmentre jo surto al jardí i repenjat\na la tanca de fusta\net marco amb l'ull de la llanterna\nla ruta cap a mi\ntu estàs fent el mateix a la casa\nde l'altra banda del bosc,\ni tampoc vols que m'hi perdi\no em capturin les criatures que hi viuen.\nElles ens esperen per quan\nun dels dos, potser perquè se l'hi hauran\nacabat les piles,\nhaurà de travessar el bosc per anar\na buscar els recanvis a la casa de l'altre.\nQuè farem aleshores,\nqui dels dos serà capaç de deixar-te a les fosques?\nAfegir-hi un comentari Cardinals\ndiumenge, 20 de gener de 2013 | 16:16h\nNord, cavalls de blaves barbes esperonades\nper druides, foc d'intestí hivernal bullent.\nSud, vi negre diluït sobre els músculs,\ncamps de sorra on juguen els nens dels pobles.\nEst, vermell de guspires rugidores que canten,\ncendres del que era i del que és,\nOest, pètal solar de mort retardada,\ncordó umbilical, fang atresorat, goig\nde selva infantil perduda.\nsimfonia probable d'un vagabund que s'entesta\na fer del banc una barca per marxar orient enllà.\nJo conec les estrelles del país de les pluges\ni els planetes de tots els sistemes rotatoris,\na l'oest, la tendresa de romàntics als cafès argentins,\na l'est, el vermell de banderes de proletaris corruptes,\nal sud, la bellesa oposada al tràfec gris de consciències,\nal nord, els cavalls de blaves barbes esperonades pel vent.\nAcceptaré els vostre rumbs enfilat al cim de les brúixoles.Pere Vilanova (inèdit, Bèlgica, 2010)\nAfegir-hi un comentari El retorn dels Astrolabis\ndiumenge, 16 de desembre de 2012 | 19:57h\nAquest divendres 14 de desembre vam fer un concert esplèndid a l'Astrolabi de Gràcia, amb molta intensitat i molta màgia! Va ser un concert molt especial després d'haver-hi actuat el darrer cop feia més de mig any.\nA partir de Gener, però, us donem bones notícies, tocarem a l'Astrolabi un divendres al mes. Aquests concerts serviran per anar desgranant els temes del futur treball, el quart disc.\nEls concerts a l'Astrolabi són una bona ocasió per repassar cançons dels primers discos, per resseguir les melodies fetes en temps passats, les cançons més velles fetes en temps més joves. També són un escenari ideal per presentar novetats. En aquesta ocasió vam aprofitar la primera part per a cantar tres temes nous, "L'Estació de Gent", "Els teus ulls infinits" i "Cançó d'hivern".\nEntre les cançons antigues que vam interpretar hi trobem el poema "156" d'Emily Dickinson que vaig musicar per al segon disc, All the heavy days are over (Aixopluc Estudis, 2008). Emily Dickinson és una poetessa que pren la naturalesa com a àmbit per a la creació i com a elixir per a les angoixes humanes. Un dels seus versos més celebrats és "Si guanyes el dia, guanyes la vida".\nDesprés de tocar aquesta cançó, vam interpretar una versió de Simon & Garfunkel, - bons coneixedors de la poesia de Dickinson - "The Dangling Conversation", en què una parella veu com van passant les hores i els dies sense que puguin tenir altra cosa que converses penjants i buides;\nand we note our place with book-markers\nEn la segona part del concert vam repassar les cançons del nostre tercer disc, Una Magrana d'Astres (CCG, 2011) i dos del primer Titans (Aixopluc Estudis, 2008) amb el productor dels dos, en Pau Romero, que em va acompanyar en les darreres 10 cançons.\nEls bisos van ser intensos i celebrats. Vam interpretar un nou tema "El Llac", una balada sobre la salvació, i vam finalitzar, com no podia ser d'altra manera, amb "Els Arbres" i "La Noia de l'Astrolabi".\nUs deixem la llista de cançons del concert (com sempre), abraçades i fins el mes que ve a l'Astrolabi!\n1 · L'Estació de Gent (properament...)\n2 · Terra de Llàgrimes i Vent (Titans, Aixopluc Estudis, 2008)\n3 · 156 (All the heavy days are over, Aixopluc Estudis, 2008)\n4 · The Dangling Conversation (Simon & Garfunkel)\n6 · Cançó d'hivern (properament...)\n7 · La Pell Besa la Pell (Una Magrana d'Astres, CCG, 2011)\n8 · El Centre del Temps (Una Magrana d'Astres, CCG, 2011)\n9 · Fragments (Una Magrana d'Astres, CCG, 2011)\n10 · Agulla de llum (Una Magrana d'Astres, CCG, 2011)\n11 · Vinc (Una Magrana d'Astres, CCG, 2011)\n12 · París (Una Magrana d'Astres, CCG, 2011)\n13 · Motiu per viure (Una Magrana d'Astres, CCG, 2011)\n14 · Odissea (Una Magrana d'Astres, CCG, 2011)\n15 · El llac (properament...)\n16 · Els Arbres (Una Magrana d'Astres, CCG, 2011)\n17 · La Noia de l'Astrolabi (Titans, Aixopluc Estudis, 2008)\nAfegir-hi un comentari Preparant el concert a l'Astrolabi mirant el programa CatSons\ndijous, 13 de desembre de 2012 | 18:56h\nMentre preparem el concert a l'Astrolabi reveiem l'entrevista que ens van fer des del programa Cat Sons de La Xarxa de Televisions Locals on es parlava del nostre darrer videoclip "La Pell Besa la Pell". Esperem que us agradi el video! Aquest divendres 14 a les 22,30h us esperem al C/Martínez de la Rosa, 14 de Barcelona amb cançons de sempre i cançons futures.\nUna abraçada! Afegir-hi un comentari Èxit del Concert al SETBA\ndissabte, 27 d'octubre de 2012 | 11:56h\nAquest dijous vam fer un concert molt bonic amb tota la banda. En Pau Romero, en Climent Lanaspa i en Raúl Juan es van lluïr en un espectacle sonoritzat per en Pau Vinyoles (de l'exitós grup de folk Riu) i que significa el concert número 30 que hem fet en només el darrer any, presentant el tercer disc Una Magrana d'Astres (CCG, 2011). Fotografia de Ferran Romeu\nDes de Tarragona, fins a Eivissa passant per Lleida i fins a Cadaqués, hem portat arreu dels territoris les nostres cançons i la nostra antologia de pop rock, folk i post punk musicada de Carles Duarte.\nEl d'aquest dijous era un concert molt especial, donat que era la primera vegada que la Fundació SETBA de la Plaça Reial de Barcelona - situada, per cert, a l'antic apartament de Lluís Llach - apostava en el seu cicle SETBA Jove per la música. El fet que pensessin en la nostra proposta com la més emergent i jove d'aquest moment a Catalunya ens fa molt feliços!!!\nA més, el director de la Fundació SETBA, en Darío, després de dir unes paraules va donar pas a el poeta i autor dels versos, Carles Duarte, que va introduir l'acte amb unes paraules molt boniques sobre la nostra feina. Seguidament vam entrar a la sala plena de gent i vam començar el concert amb un enèrgic "Mayo Manhio", la segona cançó del disc, que fa referència a les divinitats africanes que regeixen els canvis en la naturalesa. Un poema que vam musicar amb èpica de rock alternatiu. Vam continuar amb el tema que dóna nom al disc, "Un Vent Còsmic", que conté un vers preciós; "una magrana atapeïda d'astres". Les cançons van continuar, mentre Carles Duarte a la primera fila s'emocionava i s'entregava als cants dels textos que ell havia escrit al llarg de tota la seva vida.\nTambé vam tenir temps per a un parell de temes del primer disc, "La Noia de l'Astrolabi" i "Motiu per Viure" - en aquest darrer dos solos espectaculars es van intercalar, primer en Pau Romero, i després el baix contundent del Climent Lanaspa que van fer delirar durant una versió de "Motiu per Viure" de les més llargues que recordo que haguem tocat mai en un concert. Aquesta cançó, que forma part del disc Titans (Aixopluc Estudis, 2008), es tracta d'una carta d'amor i compromís amb la música.\nVam acabar el concert amb "Agulla de Llum", "Els Arbres" (els preciosos textos inèdits que recull el nostre tercer disc) i amb l'èxit "La Pell Besa la Pell", amb la qual el públic va marcar el ritme entregat.\nUna nit preciosa per compartir la poesia i la llibertat amb tota la gent que creu en aquest projecte!\nUs deixo la llista amb la cançons com sempre ;)\n1 · Mayo Manhio (Una Magrana d'Astres, CCG 2011) 2 · Un Vent Còsmic (Una Magrana d'Astres, CCG 2011) 3 · Una Nit (Una Magrana d'Astres, CCG 2011) 4 · París (Una Magrana d'Astres, CCG 2011) 5 · Fragments (Una Magrana d'Astres, CCG 2011) 6 · Vinc (Una Magrana d'Astres, CCG 2011) 7 · Tàber (Una Magrana d'Astres, CCG 2011) 8 · El Mirall del Retorn (Una Magrana d'Astres, CCG 2011) 9 · El Centre del Temps (Una Magrana d'Astres, CCG 2011) 10 · El Pròxim Moviment (Una Magrana d'Astres, CCG 2011) 11 · La Noia de l'Astrolabi (Titans, Aixopluc Estudis, 2008) 12 . Motiu per Viure (Titans, Aixopluc Estudis, 2008) 13 · Agulla de Llum (Una Magrana d'Astres, CCG 2011) Bisos-------- 14 · Els Arbres (Una Magrana d'Astres, CCG 2011) 15 · La Pell Besa la Pell (Una Magrana d'Astres, CCG 2011)\nAbraçades a tothom i fins ben aviat!\nAfegir-hi un comentari Malsons de Plath (1)\ndivendres, 28 de setembre de 2012 | 11:18h\nSylvia Plath és una de les figures poètiques més destacades del segle XX, una figura sovint envoltada d’una boira tan fosca i alhora tan potent que espanta i meravella a parts iguals, una heroïna del feminisme de mitjans de segle, contraposada al seu marit i també poeta Ted Huges que, segons certes interpretacions, l’acabaria empenyent al suïcidi.\nUs recomano molt la petita pel·lícula protagonitzada perDaniel Craig en el paper de Ted Huges, i Gwyneth Paltrow com a Sylvia Plath. Un petit film fet per la televisió anglesa que posa molt ènfasi en la seva tortuosa relació, sense jutjar benèvolament a Hughes ni menystenir els problemes psicològics de Plath.\nPlath, que va ser una ment tempestuosa i una intel·lectual brillant, va suïcidar-se després que Hughesdeixés el matrimoni per una altra dona – que anys després va suicidar-se també. Plath va posar cinta adhesiva a la porta de la cuina i va col·locar el cap dins el forn. Mentrestant, el seu fill dormia en una altra habitació i va sortir-ne ilès. En el suïcidi de la nova amant de Hughes, Assia Wevill, la mare també va matar a la filla de la relació, Alexandra. El fill de Plath i de Hughes, tot i haver sobreviscut a la mort de la seva mare, també s’ha suicidat recentment, el 24 de març del 2009, penjant-se a la seva casa d’Alaska on era professor universitari .\nTed Hughes va morir el 1998 i va publicar pòstumament Cartes d’Aniversari (Ed. 62), un recull imprescindible per conèixer el seu matrimoni amb Plath, amb les portes tancades dins dels dos i els seus inferns caòtics. Ell és considerat un dels millors poetes del segle XX, Poet Laureate de la reina d’Anglaterra des del 1984 fins la seva mort l’octubre del 98.\nTornem a Plath. Ariel (Poesía Hiperión) és el llibre que va escriure poques setmanes abans de morir – valdria molt la pena traduir-lo al català, en la mateixa línia que s’ha fet amb l’única novel·la de l’autora; La Campana de Vidre (Proa) – i en ell hi ha des de la divagació poètica més profunda a la invocació dels monstres més inquietants.\nAquest és el primer d’una sèrie de textos que he titulat “Malsons de Plath”. He volgut fer una selecció de versos on es plasmés la desintegració d’una identitat personal i l’esfondrament de tot un món subjectiu, sempre assetjat pel desequilibri i alimentat per les forces d’una creativitat infinita i una intel·ligència molt singular. La deconstrucció dels poemes del recullAriel és un infern de símbols trascendents.\nThe vivid tulips eat my oxigen.\nNingú m’observava abans; i ara sóc en observació.\nEls tulipans em llencen esguards, i també la finestra, a l’esquena,\nOn un cop al dia la llum, lentament, s’eixampla i s’aprima,\nI em veig estesa, ridícula, ombra de retallable\nI no tinc rostre, he buscat esborrar-me.\nEls tulipans, vivents, em deboren l’oxigen.\n· Música per llegir Ariel (1): Lisa Germano – Lullaby For Liquid PigPublicat a Splendide Hôtel\nAfegir-hi un comentari ...i El Periódico també se'n fa ressò!\ndivendres, 21 de setembre de 2012 | 16:46h\nFa pocs minuts que El Periódico de Catalunya ha publicat un article sobre el nostre videoclip i la nostra trajectòria musical, un article complert i atent, escrit per Núria Martorell.Llegiu-lo aquí. Afegir-hi un comentari ...l'ARA se'n fa ressò!\nEl diari ARA ens ha tingut tot el dia en portada!Mireu el videoclip al Radar d'ARA TV! Afegir-hi un comentari ...L'Enderrock.cat ha estrenat el videoclip!\nL'Enderrock.cat ha estat el primer mitjà a estrenar en exclusiva "La pell besa la pell"Llegiu-ho aquí. Afegir-hi un comentari El diari ARA es fa ressò de l’estrena del nostre videoclip\ndivendres, 21 de setembre de 2012 | 11:41h\nPublicat a l'ARA:"El cantautor Pere Vilanova estrena el seu primer videoclip, ‘La pell besa la pell’. ‘La pell besa la pell’ forma part del tercer disc del barceloní Pere Vilanova, ‘Una magrana d’astres’. El disc és una antologia de poesia musicada del poeta Carles Duarte produït per Pau Romero i es va presentar ara fa un any a la Biblioteca de Catalunya." El bloc Ànec de Goma també s’ha fet ressò del nostre videoclip, particularment del fet que haguem fet servir un centenar d’aneguets de goma.El videoclip ha estat produït, treballat i somiat per Ferran Romeu, Marta Masdeu, Àlex Poderoso, Inés Cornelles, Mar Solà, Marc Camprodon i Idoia Longan. Moltes gràcies!\nCategoriesActualitatReflexions sobre l'actualitatA Forest (the Cure)SurrealismeMúsica de Pere VilanovaMúsica de Pere VilanovaPoemes, somnisPoesia\nMúSICA DE PERE VILANOVA\nDisc de Pere Vilanova publicat la tardor de 2008.\nBandcamp de Pere Vilanova\nBandcamp oficial del cantautor Pere Vilanova, amb informació sobre la seva discografia.\nPere Vilanova a Spotify\nDiscografia completa de Pere Vilanova a Spotify\nLloc web oficial del cantautor Pere Vilanova


La masturbació pot ajudar-te a dormir - eLena Crespi\nLa masturbació pot ajudar-te a dormir\nLa masturbació té moltes utilitats i una, que potser no és tan coneguda, és el seu poder somnífer. Ho vaig descobrir de ben joveneta quan, remenant el llibre de la gran Shere Hite sobre sexualitat femenina, vaig llegir que moltes dones* deien que es masturbaven per a poder dormir. Anys més tard, em vaig comprar l’edició de butxaca del llibre però vaig poder rescatar el que hi havia per casa dels meus pares que és una relíquia en tapa dura i dels anys setanta.\nEl que vaig llegir em va encantar i vaig entendre que la masturbació és molt més que aconseguir un orgasme i prou. I una de les seves utilitats, que a més pot ajudar a la nostra salut, és la de relaxar-nos fins a tal punt que ens facilita poder adormir-nos. Als homes** també els hi passa i, a més, tenen el període refractari que fa que aquest poder somnífer sembli una mica més potent. (Recordem que el període refractari és el que succeeix al cap de poc temps de l’ejaculació masculina i que fa que no es pugui reiniciar la resposta sexual tot i rebre estimulació. El temps de recuperació pot variar en funció de la persona i de l’edat).\nI jo pensava… hi ha moltes persones que passen èpoques d’insomni i que, quan van al metge, se’ls hi proposa que prenguin alguna pastilla que els faciliti dormir. Abans hauran provat aquest remei natural? Podrien provar-ho, oi? i ens estalviaríem prendre unes pastilles que potser no calen! Millor masturbar-se que una pastilla.\nHo explico una mica més i també reflexiono dins del terreny de les diferències de gènere en el vídeo que teniu a continuació…\n* Quan parlo de dones, vull dir dones cisgènere, és a dir, dones que tenen un cos de dona i que s’identifiquen amb l’etiqueta de gènere que correspon a “dona”. El que explico per a les dones cisgènere també pot servir per a persones que tinguin vulva.\n** Quan parlo d’homes, vull dir homes cisgènere, és a dir, homes que tenen un cos d’home i que s’identifiquen amb l’etiqueta de gènere que correspon a “home”. El que explico per a homes cisgènere, també pot servir per a persones que tinguin penis.\nFeminisme i el Saló eròtic de Barcelona\tOrgasmar en parella


Què hi ha de postres?: de gener 2013\nL'esmorzar i el berenar, el berenar i l'esmorzar. Qui es resisteix a una ensaïmada, un brioix, un tall de coca dolça? Els farem tots artesans, sense conservants ni additius.\n-200 g de farina.\n-10 g de llevat frecs (Levital)\n-120 g d'aigua.\n-4 g d'oli.\n-40 g de mantega (o greix de porc)\n-1 rovell de ou.\n-1 llimona petita rascada.\n- 4 g d'oli.\n-Poca aigua, segons la textura de la pasta.\nSi es vol fer amb l'amassadora, podeu mirar l'entrada del tortell de massapà.\nSi es vol amassar a mà, mireu la pasta de brioix.\nAquí tenim la massa de brioix acabada d'amassar.\nSobre la fusta de treball untada una mica amb oli, s'aixafa amb les mans doblegant els costats cap al mig. Ho farem unes tres vegades i li donarem forma rodona.\nDesprés de 30 minuts es treu i es torna posar sobre la fusta de treball. El tornarem a aixafar unes tres vegades més. Fent això ens quedarà molt més esponjós.\nFem un cilindre i amb un ganivet en fem 6 trossets, els pesem per a que quedin tots iguals.\nEs deixa reposar i s'estira més.\nSi cal es fa tres o quatre vegades. Ens ha de quedar d'uns 80 cm de llarg.\nEls posem sobre la safata amb paper de forn, donant-li forma de ensaïmada.\nLa punta del final es posa a sota de l'altra volta i amb els dits es fa una mica de pressió. En un vas es bat un ou i amb un pinzell, les pintem.\nI es deixa llevar una hora fins que la massa pugi més del doble.\nQuant està al punt, es treu la safata del forn, ara sí que cal anar amb molt de compte i no tocar la massa ni donar copets a la safata, baixaria la massa de cop (aquells temps, quan feia de pastisser, teníem el forn de llenya que feia uns quatre metres de fondo o més. Posàvem la safata de les ensaïmades a sobre la pala de fusta i les havíem de fer arribar al fons de tot per a que ni cabessin moltes. Allà sí que calia anar amb molt de compte!). Amb un drap es treu l'aigua o la humitat que hi hagi dintre el forn i es posa a 200ºC.\nPosarem la safata al forn i en ser freda ens hauria de baixar la temperatura a uns 180ºC, sense ventilador.\nAquí portaven uns 18 minuts de forn (el temps de forn és orientatiu... 10º més o menys de temperatura fa que canviï el temps)\nI us puc dir que són boníssimes. Val molt la pena aprendre a fer la pasta de brioix, un ingredient amb el que es poden fer un munt de coses. I com sempre, si un dia no queda bé, hi tornem. Segur que un dia us en sortireu.\nPublicat per Ramon Juanola a 1:57 13 comentaris:\nEtiquetes de comentaris: Ensaïmades\nAquí tenim pasta salada de carn picada. Unes minicrestes plenes de carn de salsitxa, que ja porten sal i pebre, i a sobre formatge ratllat. Amb les proporcions d'aquesta recepta sortirà un pes d'aproximadament 280 g (perdem pes en fer les rodonetes perquè quedaran trossos de pasta que podrem fer servir per fer una altra cosa).\n-1 làmina de pasta de full fresca de 275 g.\n-3 salsitxes (uns 150g )\nPosarem la làmina de pasta de full sobre la fusta de treball una mica empolsinada de farina. La pasta de full l'he comprat fresca al super.\nAmb una copa de 50 mm de diàmetre he fet rodonetes. Les vores de la copa han de ser un mica gruixuts per a que es soldin una mica els fulls i no s'inflin molt en coure's.\nL'he aplanat fins el doble de la mida amb un corró.\nHe posat carn picada al centre. En un vas hi posem un ou, el batem amb una forquilla i amb un pinzell pintem la vora de davant per a què en doblegar-se es soldi.\nHe doblegat la massa i amb el dit he fet una mica pressió a tot el vol de la minicresta per a que quedi ben soldada. Amb el pinzell es pinta amb l'ou batut.\nS'hi posa una mica de formatge rallat a sobre.\nQuan es treu del forn de seguida es torna a pintar amb ou batut. Queda molt més brillant\nHem arribat el final de la recepta i ja tenim una altre cosa per posar a la nostra col·lecció.\nPublicat per Ramon Juanola a 14:12 9 comentaris:\nEtiquetes de comentaris: Pasta salada de carn picada\nPublicat per Ramon Juanola a 4:32 14 comentaris:\nAra que s'acosta el dia de reis i farem el darrer gran àpat d'aquests dies, de postres no hi pot faltar el típic tortell de reis, amb la fava, el rei i la corona. Anem per fer-lo. Amb les proporcions d'aquesta recepta sortirà un pes de tortell d'aproximadament 1400 g.\nAquí tenim la massa amb les mateixes mesures que trobareu en l'entrada de la pasta de brioix. Si es vol fer amb l'amassadora, podeu mirar les mesures del tortell de massapà.\nLa posarem en un bol untat d'oli i aquest en el forn a 30ºC de temperatura, de manera que reposi uns 30 minuts.\n(Deixeu-me explicar una cosa: quan jo feia de pastisser no havíem deixat reposar mai la massa. Per què? un diumenge normal pastàvem uns 20 kg de farina. Posàvem la massa sobre la taula i entre dos o tres fèiem 200 tortells petitets de 3 pessetes cada un, unes 200 ensaïmadas i moltes coses mes. Anàvem fent per parts i entre el temps de començar i abans no els posàvem a la safata, ja havia passat molt més temps dels 30 minuts. És molt diferent fer-ne molts que un de sol, no només en el cas dels tortells, sinó tota la pasta de brioix.)\nDesprés dels 30 minuts la tornarem a aixafar amb les mans, doblegant els costats cap el mig i donant-li forma rodona. Ho farem unes tres vegades més, sense por de fer-li mal. Doblegar-lo és el secret per a que quedi esponjós.\nAquí tenim el massapà, amb les mateixes mesures que trobareu al tortell de massapà.\nAmb un corró he estirat la massa, amb les mans he fet el cilindre del massapà més llarg, l'he posat a la part de dalt. Aquest és el moment de posar la fava i el rei embolicats amb paper d'alumini.\nHe enrotllat la massa sobre el massapà amb el rei i la fava. En un plat he escalfat un mica de mantega al microones, que quedés pomada i hi he posat canyella amb pols. Amb un pinzell es barreja i n'he posat una miqueta sobre la massa, deixant a la part de baix uns 8 centrímetres sense, perquè així ens quedarà soldat quan l'enrotllem fent un cilindre. Amb les mans untades d'oli s'estira força. Si ens costa, el deixarem reposar un moment per a què pugui donar la volta i fer el tortell.\nAixafem amb la mà el costat esquerra i hi posem el costat dret a sobre.\nAmb les mans s'enganxa fins que quedi ben soldat.\nEs posa sobre una safata de forn i amb una fulla d'afeitar s'hi fan uns talls. En un vas s'hi posa un ou, es bat amb una forquilla i es pinta el tortell amb un pinzell.\nS'adorna amb fruita confitada i granet d'ametlles.\nEs posa la safata al forn a 30ºC amb un cassó d'aigua bullint a sota.\nL'he deixat llevar una hora, fins que la massa pugi més del doble.\nEscalfant el forn han passat 20 minuts més. Les mesures de llevar i coure són orientatives ja que depenen de la classe de farina, la temperatura de llevar i coure i un munt de coses. És molt important el punt de llevar abans de coure'l; si ens passem, malament. Aquí a la foto veureu que està més llevat per la part de davant que la del fondo. Quan vaig fer la primera foto del forn vaig posar el cassó de l'aigua calenta a davant perquè es veiés bé a la foto. No el vaig tornar a posar al centre, a davant tenia més escalfor que darrera i per això ha quedat així. El volia tornar a fer, però el deixo així per a que ho veieu; dels errors és d'on se n'apren. Quan tinguem el forn a 200ºC, s'ensucra.\nEs posa la safata de seguida al forn sense ventilador, quan menys tinguem la porta oberta millor. En ser la safata freda baixarà la temperatura a uns 170ºC He estat tot el temps pendent del forn; una baixada o pujada d'escalfor sense controlar i ja l'hem fotuda.\nDesprés de 20 minuts l'he tret del forn.\nL'he deixat refredar i l'he posat sobre una safata.\nAra toca tallar-lo i posar-ne un trosset a cada plat. Ja ho sabeu: el que li toqui la fava haurà de pagar el tortell i el que tingui la sort de tenir el rei, li posarem la corona i serà el rei d'aquesta festa tant tradicional, tant esperada pels petits pels regals, com també pels més grans.\nPublicat per Ramon Juanola a 7:43 12 comentaris:\nEtiquetes de comentaris: Tortell de reis 2013\nD 3d Name Wallpaper -


Vila-real amplia espais esportius per a donar cabuda a l'activitat de clubs i usuaris del Servei Municipal d'Esports - Ajuntament de Vila-real\nVila-real amplia espais esportius per a donar cabuda a l'activitat de clubs i usuaris del Servei Municipal d'Esports\nEl Servei Municipal d'Esports ha integrat ja en la seua xarxa d'espais esportius el nou pavelló Joan Baptista Llorens i suma en aquesta temporada sales de dimensions més grans al Centre de Tecnificació Esportiva, que han sigut habilitades per a poder mantenir la mateixa activitat de clubs i usuaris de l'SME que abans de la pandèmia i complir els protocols de seguretat i prevenció per la covid-19. L'alcalde de Vila-real, José Benlloch, i el regidor d'Esports i Salut, Javier Serralvo, han visitat les instal·lacions per a comprovar el desenvolupament de les activitats dels clubs i supervisar els espais habilitats per a les activitats de la Guia Esportiva 2020-2021, que arranca el mes d'octubre, seguint els protocols certificats per la Càtedra de l'Esport de la Universitat Politècnica de València.\nEl nou pavelló Joan Baptista Llorens, construït a cost zero per al municipi pel Villarreal CF en el solar cedit per la comunitat de Carmelites al costat del col·legi Verge del Carme, és el cinqué de la ciutat. Això, assenyalen, suposa "comptar amb un pavelló esportiu per cada 10.000 habitants, la qual cosa ens situa com a referents en instal·lacions esportives, amb 76.000 metres quadrats". El nou pavelló -que en horari lectiu és utilitzat pels alumnes del col·legi Verge del Carme, tal com va quedar establit en el conveni de cessió del solar subscrit entre l'Ajuntament i la comunitat de Carmelites- també acull ja els entrenaments del Vila-Sport Futbol Sala i els dos clubs de gimnàstica rítmica: Club Gimnàstica Rítmica Vila-real i Club Gimnàstica Rítmica Aitana; a partir d'octubre, en el pavelló també es realitzaran activitats dirigides de l'SME. A més, a les sales polivalents del nou pavelló també s'entrenen el club de boxa i el club de karate, i una d'aquestes també es destinarà a activitats dirigides.\nQuant al Centre de Tecnificació Esportiva (CTE), el Servei Municipal d'Esports ha habilitat, en la planta baixa i primera planta del complex, sales de major grandària, amb superfícies de 200, 300 i 500 metres quadrats. Aquests nous espais, al costat de la resta d'instal·lacions esportives de la ciutat, permetran "donar servei a tots els socis de l'SME, al voltant de 8.000, i garantir les 3.100 places d'activitats dirigides de la nova campanya esportiva, la mateixa oferta que la ciutat tenia abans de la pandèmia, i complir així totes les mesures de prevenció per la covid-19, sobretot en relació amb les distàncies de seguretat i protocols d'accessos", segons ha assenyalat Serralvo. Algunes de les activitats que es realitzaran en el CTE seran pilates, ioga, ritme fit, cicle-ritme o GAP, entre d'altres. D'altra banda, el pavelló acull els entrenaments del Club Vila-Sport Futbol Sala i el club de bàsquet masculí. La piscina coberta és utilitzada pels clubs de natació i triatló, així com els socis de l'SME. De la mateixa manera, per qüestions de seguretat sanitària, l'atenció presencial de l'SME es trasllada de la piscina Yurema Requena al Centre de Tecnificació Esportiva.\nDurant la visita, l'alcalde ha agraït el "gran treball" dels tècnics municipals per tal d'establir tots els protocols de seguretat per la covid-19 i reprendre les activitats tant dels clubs com dels usuaris del Servei Municipal d'Esports, i incorporar noves instal·lacions i espais a la xarxa municipal. "Hem posat totes les mesures per a seguir endavant, amb prudència i responsabilitat, de la mà dels vora 70 clubs esportius de Vila-real, les empreses esportives i tota la societat, amb el nostre projecte de Ciutat de l'Esport, que no només és una aposta per la salut sinó que també genera economia", afirma. L'alcalde ha tornat a animar els veïns i veïnes a fer-se socis de l'SME per a gaudir de tota l'oferta esportiva i ajudar al manteniment de totes les instal·lacions.


BaixPenedèsDiari.cat | La tercera cursa solidària Le Meridien Ra s'obre a la participació masculina\nLa tercera cursa solidària Le Meridien Ra s'obre a la participació masculina\nPart de la recaptació es destinarà a Càritas del Vendrell\nL'Hotel Meridien Ra, junt amb els ajuntaments del Vendrell i Calafell, ha presentat aquest dijous la tercera edició de la Cursa Meridien Ra, que manté el seu caràcter solidari. «Una de les novetats d'aquesta edició és que serà una cursa mixta, on hi podran participar els majors de 15 anys, seguin homes o dones», ha explicat el director tècnic de la cursa, Jaume Serra. En les dues primeres edicions la participació es va limitar només a les dones. «És una manera de poder arribar a més gent i aconseguir més participació, que ens sembla important pel caràcter solidari que té la cursa», ha afegit Desirée Santos, de l'Hotel Ra. La cursa es farà el diumenge 10 de setembre a les 08.40 hores, i hi haurà la modalitat de 5 quilòmetres i la de 10.


Tot un món de sensacions presenta un programa diari àmpliament desenvolupat i estructurat per a l’etapa evolutiva que comprèn des del naixement f ins als sis mesos, aproximadament. L’objectiu és que, mitjançant el joc, els petits aprenguin a conviure, compartir i trobar plaer i diversió, aspe...\nVerlag EDICIONES PIRAMIDE, S.A.\nTot un món de sensacions presenta un programa diari àmpliament desenvolupat i estructurat per a l’etapa evolutiva que comprèn des del naixement f ins als sis mesos, aproximadament. L’objectiu és que, mitjançant el joc, els petits aprenguin a conviure, compartir i trobar plaer i diversió, aspectes fonamentals per gestionar la seva vida amb alegria i sentit comú.A mesura que vagis llegint el llibre, sentiràs l’alegria i l’entusiasme d’anar aprenent a contribuir al seu desenvolupament satisfactori d’una manera divertida i lúdica. T’ensenyarem com el teu fill pot aconseguir l’autoestima imprescindible per a una vida plenament reeixida.La societat va madurant, i la reforma educativa es fa indispensable i calia revisar els jocs de sempre.En aquesta nova edició, que suposa la primera editada en català, la paraula màgica és transformació. El bebè és un savi en aquesta matèria, i passa d’una etapa de desenvolupament a una altra amb naturalitat, gairebé sense adonarse’n. El nen arriba a la vida ple de promeses, i depèn de nosaltres que pugui descobrir•les.La dilatada experiència de treball en equip de les seves autores ha fet possible la creació d’un nou concepte d’investigació orientat a la prevenció de problemes visuals, al desenvolupament motor i intel•lectual i, en els darrers anys, a una nova visió del desenvolupament de la intel•ligència emocional dins de l’àrea de la primera infància. Des d’aquesta perspectiva, les autores ofereixen als pares, les mares i els professionals una mirada nova dels jocs i les activitats exposats en el llibre i també dos nous capítols.Centren la seva atenció en la motivació del bebè perquè pugui assolir un desenvolupament evolutiu de les capacitats de sentir, actuar i pensar basant•se en la teoria de la intel•ligència múltiple de Howard Gardner.\nAgraïments. Presentació. Pròleg. Introducció. Com has de fer servir aquest llibre? El que entenem per intel•ligència. Estímul adequat en el moment oportú. Educar amb abraçades d’amor. L’observació del desenvolupament de les intel•ligències múltiples aplicades als primers anys de vida. Les dues primeres hores del teu bebè. Els primers dies del teu bebè. El teu bebè d’un mes. El teu bebè de dos mesos. El teu bebè de tres mesos. El teu bebè de quatre mesos. El teu bebè de cinc mesos. El teu bebè de sis mesos. El teu bebè en el segon semestre. Pautes educatives.


Holiday home Castelfiorentino -FI- 32 Castelfiorentino Itàlia - Ofertes d'hotels amb els MILLORS DESCOMPTES EN LÍNIA\n-, Castelfiorentino, Castelfiorentino, Itàlia - Veure al mapa\nMés informació sobre Holiday home Castelfiorentino -FI- 32\nDissenyat tant per oci com per negoci, Holiday home Castelfiorentino -FI- 32 està situat idealment a Montaione; una de les localitzacions més populars de la ciutat. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nA Holiday home Castelfiorentino -FI- 32, l'excelent servei i instal.lacions superiors faran de la vostra estada una experiència inoblidable. L'hotel ofereix aparcament de cotxes per garantir el més gran comfort possible als seus clients.\nTotes les instal.lacions per als clients, ofereixen comoditats destinades a assegurar tot el comfort possible. Les instal.lacions d'oci de l'hotel, que inclouen piscina exterior estan dissenyades per escapar i relaxar-se. Sigui quina sigui la seva raó per visitar Montaione, el Holiday home Castelfiorentino -FI- 32 és el lloc perfecte per una estimulant i emocionant escapada.\nDescompte a Holiday home Castelfiorentino -FI- 32


El 23 de novembre, el punt d’intercanvi d’Internet Neutral de Catalunya (CATNIX) ha organitzat una conferència sobre el projecte Quad9 i la privacitat al DNS, que ha anat a càrrec de Gaël Hernández, gerent sènior de Packet Clearing House (PCH).\nLa conferència, que ha estat prèvia a la reunió de la Comissió Tècnica del CATNIX, ha presentat el projecte Quad9 com a exemple de servei de DNS públic i gratuït que no fa ús comercial de les dades DNS dels usuaris.\nEl projecte Quad9, que ara ha fet un any que està en funcionament, ha incrementat la seva presència per tot el món, a un total de 140 nodes en 59 països.\nCom que Quad9 suporta DNS-over-TLS, DNSCrypt i DNS-over-HTTP, les peticions DNS no viatgen en clar, incrementant així la privacitat dels usuaris. Quad9 també fa validació DNSSEC, de manera que permet assegurar que les dades DNS no han estat alterades.\nA més de privacitat, Quad9 disposa d'una 'llista de bloquejos' que filtra noms de domini identificats com a malware, phishing o altres dominis maliciosos com per exemple botnets.\nQuad9 and DNS Privacy


– junio 7, 2011Publicado en: OTROS ESPECIALES, promoció econòmica\nDurant dos dies, el 15 i el 16 de juny, el Saló Bizbarcelona oferirà diverses propostes a les mentalitats emprenedores. Caldrà escollir entre el centenar d’activitats que s’hi organitzen, des de repassar els aspectes claus de les diferents formes jurídiques, elaborar un bon pla de negoci, assajar l’actitud atrevida i compromesa de la persona emprenedora, conèixer les claus per vendre amb èxit a la Xina fins a aprendre a gestionar i liderar una marca online.\nEls creatius tindran un espai interactiu on podran mostrar els seus nous projectes. D’aquesta manera la plaça de l’Univers de Montjuich es convertirà en Pecha Kucha, una trobada interdisciplinària per compartir la creativitat. Per aportar tot el seu know-how, es desplaçaran fins al saló alguns professionals amb projectes empresarials que han obtingut el reconeixement internacional.\nEn darrer lloc, les empreses innovadores que requereixin finançament privat per créixer podran participar en el Mercat del Finançament, on podran mantenir entrevistes privades amb els 150 inversors nacionals i internacionals més exitosos, amb un poder d’inversió de fins a 300 milions d’euros per empresa.\nEtiquetas: Barcelona, BizBarcelona, Catalunya, emprenduria, eventos, fires, promoció econòmica


Dins de la Muntanya de Sal\nEl Parc Cultural de la Muntanya de Sal de Cardona proposa aquesta visita teatralitzada a l'alumnat d'educació infantil.\nL'activitat didàctica consisteix a descobrir l'extraordinari jaciment de sal de Cardona a través de l'explicació d'un senzill conte : “Ramon i el Màgic de la Sal”, obra original de la docent Roser Sucarrats i Semís.\nLa Muntanya de Sal és l'escenari on transcorre aquesta història i esdevé un immillorable espai per al treball sensorial atès que els colors, formes, textures, olors i sabor del mineral de sal són bastant explícits com para la seva percepció i identificació.\nEn primer lloc s'explicarà el conte als alumnes, asseguts i a l'espai d'aules de l'edifici dels Serveis Educatius del Parc.\nconsultar a informació


Órbita Bcn, la supervivència del turisme local\nL'empresa organitza rutes turístiques destinades als habitants de la ciutat de Barcelona\nper Judit Pellicer Barcelona. 28 de gener de 2021 05:25\nMario Pesin, fundador de Órbita Bcn\nLa crisi de la covid-19 ha suposat una dura estocada pel sector turístic, que es consolidava sobre els consumidors estrangers en la seva majoria. El sector turístic és divers i heterogeni i no totes les empreses que el conformen aposten pel mateix model de negoci. Órbita Bcn és una empresa de l'ecosistema de Barcelona Activa que fa 10 anys que demostra com el turisme local i de proximitat té lloc al mercat.\nÓrbita Bcn és un projecte unipersonal que neix de l'observació del seu fundador. Quan Mariano Pesin treballava temporalment al Park Güell una dècada enrere va veure com no se suplia la demanada per al turisme de la mateixa ciutat de Barcelona. Pesin, historiador de formació, es va proposar cobrir aquesta necessitat. El projecte de Pesin va ser rebut amb entusiasme per particulars, escoles, institucions i universitats que es van anar convertint en fidels clients del seu negoci.\nMés info: El turisme sospira pel 2021\n"El turisme internacional dona diners, però no fidelitzes com amb el local", exposa el fundador de l'empresa. En una situació com l'actual, l'aposta de Pesin es veu revalidada. El fundador reconeix que des del març han estat moments durs per al seu negoci, però no ho són tant com per a aquelles empreses que havien dirigit tots els seus esforços al turisme internacional.\n"Quan ens van desconfinar va començar prou bé perquè no hi havia massa què fer; així i tot la demanda va baixar en gran manera", explica Pesin, i afegeix: "La meva oferta és perfecta, dues hores i mitja, de proximitat i a l'aire lliure". Tot i convertir-se en un oci atractiu durant els primers mesos de desconfinament, reconeix que la demanda ha seguit caient, especialment afectada per les noves restriccions. Pesin posa el focus en les mesures sanitàries als establiments de restauració, que li eren molt útils per fer descansos durant les seves rutes.\n"No són un producte industrial, són rutes d'autor que cerquen un retorn social", segons el fundador d'Órbita Bcn\nÓrbita Bcn compta amb un catàleg de 18 rutes elaborades minuciosament per Pesin. "No són un producte industrial, són rutes d'autor que cerquen un retorn social", resumeix el fundador. Les rutes culturals que ofereix són molt variades i es troben localitzades a diversos punts de la ciutat comtal. D'aquesta manera, Órbita trenca la tendència del turisme massiu de concentrar-se en els nuclis més antics de la ciutat i exposa la història que s'arreplega a les perifèries.\nPesin no descarta seguir innovant i creant rutes culturals noves, però té clar que sempre seran dins dels marges del municipi de Barcelona. "No crec que jo hagi d'anar a Les Garrigues a fer una ruta turística, ja hi ha gent allà que ho farà", explica el guia, qui dona suport a la creació i el consum des de la proximitat.\nEn diàleg amb l'entorn\nPesin reconeix el seu gran interès per la ciutat de Barcelona i com la intervenció de diversos actors socials han construït la ciutat que avui coneixem. Factors que per al guia i historiador la fan diferent a altres ciutats. Ell mateix s'ha convertit en un actor que modela la ciutat, ja que amb Órbita Bcn no s'ha limitat a transmetre la història i la cultura barcelonina sinó que ha tirat endavant tres projectes de memòria històrica al consistori. Tot plegat neix de les inquietuts de l'empresari, qui reconeix la passió que li genera la seva feina.\nUna idea, una empresa Coronavirus\nCrit d'auxili de comerços, gimnasos i el sector turístic tot i les ajudes


Vuokatin Aateli Villa Marsalkka Vuokatti Finlàndia - Ofertes d'hotels amb els MILLORS DESCOMPTES EN LÍNIA\nVuokatin Aateli Villa Marsalkka, ubicat a Katinkulta, Vuokatti, és una destinació popular per a viatgers. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nAmb una oferta de serveis hotelers superior i ampla gama d'entreteniment, Vuokatin Aateli Villa Marsalkka és compromet a que la seva estada sigui el més còmoda possible. Les carecterístiques més important de l'hotel inclouen instal.lacions de barbacoa, lloguer de bicicletes.\nGaudiu de les comoditats d'alta gama com ara calefacció, escriptori, balcó/terrassa, aparell de televisió LCD/pantalla de plasma, TV satèl•lit/cable per tal de relaxar-vos després d'un cansat dia. Durant el dia podeu gaudir de l'atmòsfera relaxant de esquí, jardí. Gaudeixi d'incomparable serveis i d'una localització de prestigi a Vuokatin Aateli Villa Marsalkka.


La musicòloga Laura Pallàs és una de les finalistes del Garrotxí de l'Any - Ràdio Olot\nLa musicòloga Laura Pallàs és una de les finalistes del Garrotxí de l'Any\nPallàs és doctora en Musicologia a la Universitat Autònoma de Barcelona i actualment és membre de l’equip que està estudiant la Història centenària de l’Escola Municipal de Música d’Olot.\nDilluns coneixíem a Jordi Jou, entrenador de natació i candidat a Garrotxí de l’any, i ahir va ser el torn de Laura Pallàs. Pallàs és una de les quatre integrants de l’equip que està estudiant la història centenària de l’Escola Municipal de Música d’Olot, que aquest any celebra els seus cent anys de vida. Per ella, la música és “màgica i això la fa inexplicable”.\nLaura Pallàs és doctora en Musicologia a la Universitat Autònoma de Barcelona i actualment estan fent recerca sobre la història de l’Escola de Música per la qual van rebre la beca Ernest Lluch de Ciències Socials i Humanes el 2018. Un recull de premsa, de bibliografia i fotografies, i les entrevistes a testimonis vius de tota aquesta època els hi està permetent conèixer la història musical de la ciutat. Segons ella, Olot sempre ha estat “una ciutat de músics”.\nLaura Pallàs competirà aquest divendres a la gala d’entrega del premi Garrotxí de l’Any amb Jordi Jou, entrenador de natació, i Adriana Sánchez, investigadora que el 2019 va descobrir un mètode per evitar les recaigudes provocades pel càncer de pell.\n223 queries in 0,680 seconds.


Alerta poc abans del Nadal per unes joguines tòxiques molt perilloses pels nens\nL'Oficina de Medi Ambient ha bloquejat l'entrada de desenes de milions d'unitats de 248 models\nper Redacció divendres, 29 de novembre 2019 - 16:10h\nFins a 4 països han detectat altes dades de toxicitat en els controls fets a les duanes | Cedida\nQuan tot just molts pares estan pensant que regalar als seus fills pel Nadal, l'Oficina de Medi Ambient Europea (EEB) ha emès una alerta sobre l'arribada massiva al continent d'una sèrie de joguines, procedents majoritàriament de la Xina, considerades altament tòxiques.\nLes autoritats de la Unió haurien bloquejat i prohibit la venda d'almenys 248 models, que suposarien desenes de milions d'unitats. Fins a quatre països han detectat en els seus controls duaners la presència d'aquestes joguines, 228 (el 92%) de les quals es consideren que tenen un «risc greu». A més, en més de la meitat, 127, s'ha detectat ftalats, un additiu plàstic considerat perillós.\nUn alt risc per nens i adolescents\nAlgunes de les joguines que contenen els ftalats són un kit de metges bloquejat a Polònia, un set de química trobat a França o una màscara localitzada a Alemanya, que estava feta fins a un 43% d'aquest material.\nL'EEB adverteix que aquesta mena de plàstics té uns efectes greus en nens. Els principals problemes de salut que poden provocar són: trastorns de reproducció, un retard per arribar a la pubertat i un gran nombre de trastorns de conducta.\nLes 10 joguines més 'top' d'Amazon\nEls únics tres dies en què pots comprar les joguines estrella de Lidl per aquest Nadal\nEl conegut mètode anticonceptiu que inclou per primera vegada la Seguretat Social\nÚltimes hores per a fer-te amb l'entrada del concert que organitza UNICEF al Palau de la Música Catalana


Com triar els esquemes de colors del lloc web 2021 2021\nCom triar la paleta de colors correctes?\nEn primer lloc, no pressioneu en opcions emocionals. Els colors s³n tots sobre els nostres sentiments personals, humor, gust i percepci³: posem tot aix² a un costat i concentrar-se en els negocis. Quins s³n els colors perfectes del vostre lloc web? Qu¨ us ajudar a atraure els visitants i fer-los quedar-vos?\nQuan trieu esquemes de colors per a llocs web, el primer que necessiteu tenir en compte s un retrat del visitant del vostre lloc web. Edat, g¨nere, cultura, perfil empresarial: tot s important per a una millor experi¨ncia d'usuari. Diguem ms profundament en cadascun dels aspectes:\nQuan es tracta de la difer¨ncia de g¨nere, no sigueu enganyats pel paradigma rosat i blau. Segons un estudi realitzat per Kissmetrics, blau, de color porpra i verd, s³n els favorits de les dones, mentre que els homes prefereixen el mateix blau i verd ms negre, i no els agrada "dones" de color porpra. Per aix², s millor utilitzar colors "segurs" neutres de g¨nere-per exemple, blau, que s estimat per la majoria dels dos g¨neres.\nMoltes persones no poden aplicar els colors adequats al seu lloc web, logotip de marca i altres elements de marca en lnia i fora de lnia. En conseq¨ncia, s³n menys atractius per a les persones. Fins i tot pot causar problemes f cils d'usar com estar poc clars o provocant sentiments mixts.\nNo p nic! En aquesta guia, explicar de les t¨cniques ms b siques per a les esquemes de colors ms avan§ats. Un cop h giu acabat de llegir-lo, sereu un expert en esquema de color. Per tant, podreu aplicar les meves t ctiques provades i tenir ¨xit en triar els vostres esquemes de colors.\nHi ha moltes decisions a gran escala que entren en la creaci³ d'un lloc web, com ara triar un pla d'allotjament, instalÂ·lar-se sobre un tema, etc. Pot ser f cil oblidar que els elements ms b sics, com el color, tamb tenen un paper significatiu en l'¨xit del vostre lloc. De fet, l'elecci³ de combinacions de colors per a llocs web s un pas de disseny que requereix una consideraci³ acurada.\nMentre pocs visitants notaran els colors del vostre lloc web conscientment (tret que aneu amb un esquema especialment de Jarroing), les ombres que utilitzeu tindran un efecte en l'experi¨ncia de les persones. Aix² s en gran part perqu¨ diferents colors tenen efectes psicol²gics especfics. Per aix², voldreu recollir matisos que es complementin de manera efectiva.\nPÃ gina Ãºnica vs Disseny multiple que Ã©s millor Justinmin\nPage 1 Disseny de SEO, una empresa de mÃ rqueting a Internet i mÃ rqueting de motors de cerca que ofereix un disseny web d'optimitzaciÃ³ de pÃ gines web a Madison, Milwaukee La Crosse Wi.\nTreballs a Phoenix, Arizona\n12 Millors temes gratuÃ¯ts de Parallax Wordpress el 2021 WPSHOPMART\n10 millors llocs web de fotografies gratuÃ¯tes per a la vostra inspiraciÃ³ Leeroy Creative Agency Digital, mÃ rqueting web\nESTATAMIC VS WORDPRESS


Inscripcions obertes per a la Vertical Quiri i la Cursa Escanyabocs — RàdioSeu 107.2 FM: notícies de La Seu d'Urgell, l'Alt Urgell i el Pirineu\nSou a: Inici / Notícies / Inscripcions obertes per a la Vertical Quiri i la Cursa Escanyabocs\nInscripcions obertes per a la Vertical Quiri i la Cursa Escanyabocs\nLes dues primeres proves puntuables del Cadí Circuit Fer seran els dies 8 i 21 de maig. A la cursa amiga de la Volta Peramola, amb 260 participants, la victòria va ser per a Aleix Colell i Aida Fàbrega\nEl Cadí Circuit Fer ja té obertes les inscripcions per a les dues primeres curses puntuables d'enguany: la Vertical Quiri, que se celebrarà el proper 8 de maig a Noves de Segre, i la Cursa Escanyabocs, que es disputarà el 21 de maig en el marc del conegut esdeveniment d'esports de muntanya a la Seu.\nEn tots dos casos es pot accedir al formulari d'inscripció a través del web www.circuitfer.cat. El tràmit per a la Vertical Quiri es fa mitjançant el portal de la FEEC, mentre que per a la prova urgellenca hi ha disponible novament el web www.escanyabocs.com.\nEnguany el Circuit Fer s'ha iniciat amb una nova cita, la Volta Peramola, que ha entrat en el calendari com a cursa amiga. La primera edició, que es va celebrar el passat dia 26, ha tingut 260 participants i tant els organitzadors com els corredors han fet una bona valoració del recorregut, que permetia conèixer l'entorn natural del municipi.\nResultats de la Volta Peramola\nEl millor temps absolut a Peramola el va marcar Aleix Colell, de l'equip Blue Motors de Ponts, que va arribar a meta amb un temps de 48min53s. El podi masculí el van completar Àlex Izquierdo (CE l'Espardenya), amb 49:47, i Joan Valls (Inverseteams), amb 50:45. Jordi Majoral (CEFUC) va entrar cinquè. Xavier Villarte (Pintats Villartes) va ser el primer veterà, amb 54:51; i Guillem Sánchez (CEFUC), el primer júnior, amb 55:18. En xics va guanyar Sebastià Feliu (59:54).\nEn categoria femenina la vencedora va ser la nargonina Aida Fàbrega (CN Reus Ploms), amb 1h03min21s, seguida de Judit Sánchez, amb 1.07:00, i Anna Saura, amb 1.09:56. Lourdes Torres (UEU) va ser la primera veterana, amb 1.20:49; i Maria Mayolas la primera júnior, amb 1.23:15.\nVolta Peramola 2016 - Podi masculí\nVolta Peramola 2016 - Podi femení


El PP avisa Ciutadans que si dona suport al PSOE estarà "enganyant" els seus votants - À Punt\nEl PP avisa Ciutadans que si dona suport al PSOE estarà "enganyant" els seus votants\nGamarra espera que prevalga la paraula d'Albert Rivera "durant tota la campanya electoral", i arribe a acords amb el bloc de centredreta.\nLa vicesecretària de Política Social del PP i diputada per La Rioja, Cuca Gamarra / Europa Press\n31 de maig 2019 - 15:50\nLa vicesecretària de Política Social del PP i diputada per La Rioja, Cuca Gamarra, ha avisat Ciutadans que donar suport als socialistes i tancar la porta a acords amb el bloc de centredreta suposaria "enganyar" els seus votants.\nPer això, ha assegurat que el seu partit espera que, davant els "cants de sirena del PSOE", prevalga "la paraula del president de Ciutadans, Albert Rivera, durant tota la campanya electoral". El contrari, ha recalcat, seria "trencar la confiança" dels electors del partit taronja.\nDesprés de subratllar que per als populars l'"exemple és Andalusia", i que aquest és "el marc en el qual el PP negocia", ha admés que seran unes setmanes de "moltíssima tensió". Tot i això, insisteix a dir que ha d’"imperar la responsabilitat i la maduresa perquè no es pot defraudar els votants".\nVox exigeix que se'ls incloga en la negociació\nVox demanarà en les negociacions sobre els pactes electorals l'entrada en governs municipals i autonòmics com a part de les condicions per a donar suport a altres partits. Així ho ha acordat el comité executiu nacional de Vox. Un comité encapçalat pel portaveu al Congrés, Iván Espinosa de los Monteros, que ha reiterat aquest divendres que negociar amb Vox és l'"única línia roja" del partit.\nVox és una de les forces determinants per a la formació de governs a les comunitats de Madrid, Múrcia, Castella i Lleó i Aragó, i també a les ciutats autònomes de Ceuta i Melilla, i en diverses capitals de província, com Madrid, León, Santander, Burgos, Saragossa, Càceres, Badajoz, Madrid, Alacant i Còrdova.\nEl PP creu que al final imperarà la maduresa en Cs i Vox\nDavant el període de negociacions que s'obri després de les eleccions del 26 de maig, Gamarra ha apel·lat a la "maduresa" de Ciutadans i de Vox per a poder arribar a acords en molts llocs, com Madrid, i ha dit que el PP està "disposat a negociar-ho tot".\nDesprés dels advertiments de Vox, que exigeix que PP i Cs seguen amb ells per a poder arribar a acords, ha emmarcat eixe tipus de declaracions en "els previs" d'una negociació.\nVara (PSOE) ofereix a Ciutadans formar governs municipals conjunts\nEl secretari general dels socialistes extremenys, Guillermo Fernández Vara, ha anunciat aquest divendres que han oferit a Ciutadans conformar governs conjunts en aquells ajuntaments en els quals el PSOE ha sigut la llista més votada, però sense aconseguir majoria absoluta. Aquest és el cas de les dues capitals de província, Càceres i Badajoz, i també d'Almendralejo.


101085 - Resultats de la cerca - Dipòsit Digital de Documents de la UAB\nPàgina inicial > Resultats de la cerca: 101085\n4 p, 117.2 KB Finances públiques  / López García, Miguel-Angel ; Universitat Autònoma de Barcelona. Facultat de Ciències Polítiques i de Sociologia\nEs tracta d'una assignatura de 4rt curs, per tant de formació específica. L'assignatura proporciona els instruments necessaris per l'anàlisi econòmica de les diferents fonts d'ingressos del sector públic, essent els impostos la més important. [...]\nSe trata de una asignatura de 4º curso, y por tanto de formacion específica. La asignatura proporciona los instrumentos necesarios para el análisis econonómico de las diferentes fuentes de ingresos del sector público, entre las que sobresalen los impuestos. [...]\n4 p, 77.8 KB Finances públiques  / López García, Miguel-Angel ; Universitat Autònoma de Barcelona. Facultat de Ciències Polítiques i de Sociologia\nEs tracta d'una assignatura de quart curs, per tant de formació específica. L'assignatura proporciona els instruments necessaris per l'anàlisi econòmica de les diferents fonts d'ingressos del sector públic, essent els impostos la més important. [...]\n4 p, 78.5 KB Finances públiques  / López García, Miguel-Angel ; Universitat Autònoma de Barcelona. Facultat de Ciències Polítiques i de Sociologia\n4 p, 78.6 KB Finances públiques  / López García, Miguel-Angel ; Universitat Autònoma de Barcelona. Facultat de Ciències Polítiques i de Sociologia\n4 p, 27.3 KB Finances públiques  / López García, Miguel-Angel ; Universitat Autònoma de Barcelona. Facultat de Ciències Polítiques i de Sociologia\n4 p, 103.1 KB Finances públiques  / López García, Miguel-Angel ; Universitat Autònoma de Barcelona. Facultat de Ciències Polítiques i de Sociologia\n4 p, 103.2 KB Finances públiques  / Souto Nieves, Guadalupe ; Universitat Autònoma de Barcelona. Facultat de Ciències Polítiques i de Sociologia\n3 p, 97.0 KB Finances públiques  / Souto Nieves, Guadalupe ; Universitat Autònoma de Barcelona. Facultat de Ciències Polítiques i de Sociologia


Solidaritat amb les protestes a l’Índia contra la violència vers les dones | Amoncomunicacio's Blog\nSolidaritat amb les protestes a l’Índia contra la violència vers les dones\nLa tràgica mort a Singapur de la noia índia de 23 anys , que va ser brutalment violada per sis homes en un autobús, entre els que es trobava el conductor del mateix, així com les continues protestes i manifestacións han acconseguit que el govern índi prometa posar en marxa una nova llei, a la que si la familia li sembla be, podria portar el nom de noia brutalment violada.\nEls autors de l’agressió, declararan davant en el judici que ja s’ha iniciat. Ara les polemiques declaracions d’un gurú ha reavivat les manifestacions dels joves en contra de les seves paraules, al igual que van fer per denunciar la violació de la jove universitària. Aquesta onada de protestes als carrers a l’Índia, on es perpetra una violació cada vint minuts, ha acconseguit que s’aprovi una nova llei més dura en contra dels violadors.\nPolèmiques declaracions d’un gurú hindí\nI segons informa El Mundo en la edició del dimarts 8, de febrer , Per si hagués poc enrenou, ahir dilluns va prendre la paraula un gurú poc conegut, de nom Asaram Bapu, que va proclamar als quatre vents que “la víctima era tan culpable com els violadors”. Segons la seva opinió, devia haver estat ella [la víctima] qui hauria de haver demanat als agressors que s’aturessin abans de dur a terme el macabre succés pregant misericòrdia. Fins i tot es va animar a denunciar-verbalment-, la campanya contra els homes que, segons ell, s’ha apoderat de Nova Delhi després de la violació i assassinat de la jove de 23 anys el passat 16 de desembre a la capital.\nLes paraules del guru van provocar una allau de enfurismades reaccions entre diferents institucions i veus representatives del subcontinent, que van exigir als líders religiosos i / o polítics retre comptes per les seves declaracions independentment de la seva condició. Es possible que la seva familia, en concret el seu pare que ha declarat que no l’importa que és publiqui la seva filla posi en marxa una querella en contra d’aquest lider espiritual, ja que segons els va explicar el noi que l’acompanyava: ” la meva filla va ser molt valenta y va lluitar contra la violació”. [+info]\nSolidaritat al món. Si toquen a una, ens toquen a totes!\nLa jove estudiant violada i torturada per sis homes la setmana passada a Nova Delhi va morir després del seu trasllat a un hospital de Singapur. En conèixer el relat, fet per la jove mateixa, dels actes bàrbars que va patir, milers de manifestants van sortir als carrers per expressar la seva ira contra aquesta violació i contra les violències que quotidianament pateixen les dones. Ha esta la gota que ha fet vessar el got de la indignació!\nLa gent que es manifesta denuncia la inacció de la policia en la recerca dels autors de violacions. 90% dels delictes violents són comesos contra les dones en un país on les tradicions religioses i el sistema de castes mantenen la majoria de les dones sota un sistema d’opressió que es remunta a l’edat mitjana.\nEls manifestants de nou els carrers en saber la mort de la jove. S’enfronten a la repressió policial: el govern té diversos barris de la capital en estat de setge, les manifestacions estan prohibides. Els dies anteriors, nombrosos manifestants van resultar greument ferits, un d’ells fins i tot va morir. A l’Índia, la lluita per una societat més justa passa per la revolta contra aquesta violència brutal de què són objecte les dones.\nLes dones de Barcelona ens solidaritzem, per damunt de les fronteres, contra tot tipus de violència vers les dones. Si toquen a una, ens toquen a totes!\nVocalia dones FAVB 30/12/2012\n(Veure Vídeo a TV3)\nviolació a India; manifestacions\tDeixa un comentari\n« Segons l’OCDE l’avanç de la dona a Espanya perilla pels ajustos socials i ecònomics\nTabú, una película portuguesa sobre dones i les seves histories ocultes. »


La méteo: els últims dies de març seran molt d'hivern\nLa setmana que ve podria arribar a nevar per sota dels 1.000 metres\nBarcelonaAquest divendres ha començat amb més glaçades que ahir, ja no només al Pirineu, sinó fins i tot en algunes altres valls interiors. D'entre les temperatures mínimes d'avui destaquen (en ºC):\nSant Pau de Segúries, -2\nLes Borges Blanques, 0\nGuardiola de Berguedà, 0\nSabadell (Parc Agrari), 2\nAl migdia la temperatura serà bastant semblant a la d'ahir, amb moltes màximes de més de 15 graus i molt poques que arribin a superar els 20. El cap de setmana l'ambient no canviarà gaire, però la setmana que ve sembla que el fred s'accentuarà.\nEntre dimarts i dimecres una potent entrada d'aire fred provocarà un ambient de ple hivern al centre d'Europa, on la temperatura baixarà sota zero en ciutats com Berlín, Praga, Viena i Zagreb, i tot i que aquí aquesta fredorada tardana no arribarà amb tanta intensitat sí que cal esperar una baixada de la temperatura d'entre 2 i 4 graus en general, i fins i tot més marcada al Pirineu i en algunes comarques de Girona. Baixaran les temperatures de dia i les de nit, i cal esperar temperatures mínimes que arribin a baixar sota zero en força comarques interiors i prelitorals.\nDiferència prevista entre la temperatura màxima d'avui i la de dimarts\nPel que fa a l'estat del cel, els pròxims dies seran de cel enterbolit o mig ennuvolat, i els núvols més espessos se situaran a la meitat est, sobretot a la costa i al prelitoral. No espereu per sortir als balcons o als terrats quan faci sol, perquè les clarianes seran intermitents. Entre diumenge i dilluns fins i tot hi haurà alguns ruixats irregulars, i tot i que les pluges més destacables sembla que tornaran a afectar el Pirineu i les Terres de l'Ebre, poc o molt acabarà plovent en molts més indrets.\nAcumulacions de precipitació previstes entre avui i diumenge al vespre\nLa setmana que ve encara és molt incerta, però segurament els ruixats sobtats tornaran a aparèixer en alguns moments. Caldrà estar atents fins i tot a la possibilitat que la neu pugui arribar a cotes baixes: entre dimecres i dijous no és gens descartable que alguns ruixats puguin ser de neu amb una cota d'entre 500 i 1.000 metres. Precisament avui fa dos anys que una nevada molt tardana deixava el Tibidabo ben emblanquinat, com testimonia aquesta foto de l'observador Alfons Puertas.\nAixí va quedar l'Observatori Fabra fa avui dos anys Alfons Puertas


Bloc des del Pirineu: La biblio, una vegada més\nLa biblio, una vegada més\nTorno a veure a Sort Actual que parlen de la "nova" biblio. Sembla el conte de mai acabar... Quina comèdia!!! Hi ha coses que no s'entenen. I ara diu que necessiten 80 m2 més. D'on els treuran? Potser és el que van vallar fa un temps? Ho deuen haver "expropiat" al mateix estil que al principi? Buf, si poguessim tirar enrera...\nMira que fa falta la biblioteca nova, eh!!! Just aquesta setmana hi vaig anar i hi havia un overbooking total.\nTambé hi ha problemes amb les altres obres faraòniques de Sort. Jo tinc entès que les causes són aquestes, però igual estic equivocada.\npiscina: tinc entès que falta finançament, però també em sona que s'ha anat retrassant per falta d'un projecte de gestió amb cara i ulls\nampliació residència: tinc entès que també hi ha problemes de projecte\nedifici oficina de turisme: això ja se m'escapa...\npisos de l'hort de l'Aleixet: van fer la casa empegada a l'altra i estar en un procés judicial...\nNo sé si me'n deixo alguna...


Joana Raspall: 3ra. semana d'Itineràncies poètiques, del 15 al 21 de desembre 2014\n3ra. semana d'Itineràncies poètiques, del 15 al 21 de desembre 2014\nSé de tu tantes coses, amiga\nsé de tu tantes coses, amada\nque no veig el que és teu on comença\ni no veig el que és meu on acaba.\nSi saber ens ajuda a comprendre,\nsi comprendre és amar conscientment...\ntant en tu, com en mi, jo t'estimo,\no m'estimo, indistintament!\nPublicat per Carme Rosanas\nSóc resina calenta i perfumada,\nrelliscant suament pel tronc nuos...\nTu ets l’arbre, on la vida m’és donada.\nPer tant sens tu, la vida m’és negada...\nNo ens poden separar. Hem d’existir tots dos.\nSóc seda embolcallan-te dolçament\nperquè, en mi, acompletis el teu viure.\nTu m’has format i m’has fet resistent\nper aguantar els embats de tots els vents....\nEstic lligada a tu. No vull ser lliure !!\nSóc com la flor que s’obra quan la besa el sol\namb els seus raigs de càlida tendresa.\nPerò si tu no ets present, m’inunda el dol,\ni em quedo trista i sola al meu bressol\nmarcida abans d’obtindra la bellesa.\nSóc argila que en mans d’un escultor.\nDonant-me forma, em donarà harmonia.\nTu ets qui em crearà a un món millor.\nPerò sens tu, jo, sóc llot en la foscor,\nsóc ànima sens cos, si no tinc guia...\nPublicat per baba_44\nEstimar de cor\nés veure't somriure,\ni sentir-me bé.\nL'ESCALA DEL TEMPS... aquarel·la\n3.- 28 – 10 – 10\nL’escala del temps s’allunya,\nl’intimitat del record s’apropa.\nLes hores cautes es fan llargues,\nl’encontre, a prop o lluny, espera...\nLa cadència del temps no para\nI la meta... Quan veurem la meta ?\nCreiem saber on som\nI la continuïtat voldríem.\nInnocents ens creiem els ajuts\nque volen i ens arrastren\ncom sirenes, fent-nos creure\nun més allà propici\nnet d’angoixes esverades...\nLluita contra hores tenim\nen un desesper de vida incomplerta.\nBufen els vents\ni les orelles escolten\nel cant dels núvols.\nPublicat per rebaixes\nAmb plors o rialles\ncòmplices de silencis\nPublicat per Teresa Ribera\n8.- 11 – 11 -10\nPodries viure tranquil\ni no esbafegar per la costa.\nPerò et proposes arribar al cim\ncom si l’esperit demanés\nun aire nou i net.\nJa el teu físic suporta\ndel suat cansament...\nEts valent !!\n...per més que el respir feixuc\nencomana al peu\nuna parada beneficiosa\nM’omple l’amor per tot, i em dóna vida.\nEl nostre món, el veig amb ulls millors.\nLa meva ànima canta la cançó tan sentida\nde dos cors segellant l'amistat compartida\nlluint con far, que trenqui la foscor.\nNecessito transmetre el meu sentir,\nVessar en els demés l’amor del que estic plena.\nEl que sento és un tresor a compartir...\nNo és bo tapar la llum, per encobrir\nla inèrcia diària d'un viure sense esmena.\nI que pobres resulten les paraules...\nCom definir el que és una amistat ??\nÉs un fort lligam fet de invisibles baules,\non la sinceritat no està basada en faules\nsinó en la comprensió i en la fidelitat.\nUn fort lligam\nfet d'invisibles baules.\nInvisible, la confiança.\nNo té color, però té claror.\nLa compartim als ulls.\nI sura en l'aire entre tu i jo,\ncom espurnes de llum\nque ens embolcallen.\nNo ocupa espai la comprensió.\nNo és rodona ni quadrada\nPerò ho omple tot.\nEns la trobem al somriure\ni al silenci atent que escolta.\nTu ets com si fossis jo, em dius.\nSabia que erets amiga\nque podia contar amb tu\ni quan et necessitava\nsempre tu estaves allí\nestiguéssim lluny o a prop,\nnosaltres ens compreníem\nIi érem socis en intrigues,\nles dos pensàvem igual\nsabíem el què volíem.\nSempre tu i jo tant unides\nés sinònim de l’estima.\nPublicat per Imma Cauhé\nPublicat per Imma Cauhé a 2:30\nEtiquetes de comentaris: blog, homenatge, Joana Raspall, poema


El Cem la Cala supera els 900 abonats - 21/10/2013 » La Cala RTV\nEl Cem la Cala supera els 900 abonats\n21 . Oct, 2013 a les 14:55\nAquesta xifra d'abonats és fruit del treball intens de l'Àrea Municipal d'Esports per personalitzar quotes, recuperar antics usuaris, i ampliar l'oferta d'activitats.\nEl Cem la Cala, el complex municipal d'esports de l'Ametlla de Mar, ha sumat més de 900 abonats aquest mes d'octubre. Un augment notable fruit del treball des de l'Àrea Municipal d'Esports, de l'Ajuntament de l'Ametlla de Mar, i en concret des del complex, per oferir diversitat de quotes adaptades a la demanda dels usuaris, recuperar antics abonats i diversificar encara més l'oferta d'activitats.\nI és que des del cem s'ha realitzat una reducció del preu de les matrícules de 55 a 45 euros per adults i júniors, a més de posar les quotes infantil, 3a edat i pensionistes a 30 euros. A més, s'ha creat una quota especial per alumnes de l'Escola Pública Sant Jordi, per menys de sis euros al mes i, per als alumnes de l'Institut Mare de Déu de la Candelera, una quota especial de menys de 23 euros.\nTambé, s'ha realitzat una promoció especial per estudiants durant l'estiu i tarifes temporals destinats als turistes i als visitants de segones residències. Una proposta que s'ha promocionat des dels allotjaments i comerços.\nD'altra banda, la quota dirigida als aturats, per poc més de 22 euros, ha tingut molt bona acceptació. Actualment, hi ha 80 usuaris adherits a aquesta quota. Una altra proposta que ha tingut molta acceptació la quota de matí, de les 7 a les 14:00 de la tarda.\nA més, s'han recuperat activitats com Kempo-Karate. A més, s'ha incorporat el Zumba, i la modalitat de Ioga Sadhana, i cursets de pàdel dirigits al sector infantil i femení.\n"Cal lloar la feina que s'ha fet i que s'està fent. Crec que anem per bon camí i aquests més de 900 usuaris actuals ho confirmen", subratllava Andreu Martí, alcalde de l'Ametlla de Mar.\nTambé s'ha intensificat la vessant de salut i benestar del cem a través de serveis com la fisioteràpia, l'estètica, i el massatge, el bronzejat amb raigs UVA, venta de productes nutricionals, osteopatia i fotodepilació.\n0 respostes a "El Cem la Cala supera els 900 abonats"\nMés de 1000 a...\nabonats, cem la cala\nTemps en servir la pàgina: 176,66 ms


Teràpia amb animals: delfinoteràpia - 11ONZE\nTeràpia amb animals: delfinoteràpia\n31 Aug, 20217min lectura\nDe teràpies amb animals n’hi ha moltes. Persones amb Alzheimer fan tractaments amb gossos —àdhuc a l’interior de les residències de gent gran—. També s’usen gossos en pediatria, geriatria i fisioteràpia. Persones amb trastorns psíquics fan feines terapèutiques amb cavalls (equinoteràpia), amb vaques, amb ovelles i, fins i tot, amb gallines. El cas de la delfinoteràpia és potser el més fascinant, perquè involucra el mamífer més intel·ligent i un medi aquàtic, impropi de l’ésser humà.\nEls efectes beneficiosos del contacte amb animals han estat a bastament estudiats i contrastats\nFisiològicament, acariciar un animal redueix la pressió arterial molt més que no pas llegir en veu alta o descansar.\nLa presència d’animals de companyia en pacients ancians o operats de malaltia coronària ha augmentat l’esperança de vida d’aquests pacients en un 3 %.\nMolts ergoterapeutes (terapeutes especialitzats en el tractament de malalties psíquiques mitjançant l’activitat física) utilitzen animals —sobretot, cavalls— en la rehabilitació funcional, on els exercicis són sovint difícilment admesos o acceptats pels pacients.\nTeràpia amb animals o zooteràpia\nLa zooteràpia és un mètode terapèutic basat en la interacció del pacient amb animals i destinat al tractament de determinades afeccions físiques o psíquiques. Hi ha dos enfocaments diferents:\nTeràpia facilitada per animals (AFT). Consisteix a utilitzar les relacions privilegiades que determinades persones (nens, adults, persones grans, discapacitades, etc.) mantenen amb els animals per tal d’ajudar al procés terapèutic (psicològic, físic o social). Pensem, per exemple, en la relació d’una persona amb el seu animal de companyia.\nTeràpies assistides per animals (AAT). Utilitzen animals per a millorar la qualitat de vida humana (per exemple, per a trencar l’aïllament social, per a retornar a la gent un sentiment de «poder sobre la seva pròpia vida», per a crear espais de debat que reforcin la comunicació, etc.). La presència de l’animal milloraria el sentit de l’autoestima, la motivació i la participació en activitats educatives i recreatives.\nAmb tot, aquesta s’ha de considerar una teràpia alternativa a les teràpies tradicionals, que pot ajudar, complementar o millorar-ne el progrés i els resultats, però que no les substitueix de cap manera.\nEl mite del dofí\nDes de l’antigor, els dofins han fascinat els éssers humans. I, tot i que no sempre ni en totes les cultures els hem tractat com un ésser viu es mereix, la seva intel·ligència, bellesa, velocitat i acrobàcia sempre ens han deixat bocabadats.\nA la cultura occidental és conegut el mite de Posidó, el deu dels oceans, a qui un dofí va ajudar a conquerir el cor de la nimfa Amfitrite. Posidó, agraït pel valuós servei que li va fer el dofí, va crear la constel·lació del Dofí, composta per divuit estels i visible a l’hemisferi sud, en honor seu.\nEn podem trobar també llegendes i creences en els aborígens australians, que creuen que els humans descendim dels dofins, o en la cultura dels maoris de Nova Zelanda, que creuen que els dofins són reencarnacions d’humans difunts.\nEls dofins també tenen la reputació de salvar persones de morir ofegades. N’hi ha llegendes i testimonis des de l’època clàssica (Plutarc i Plini el Vell en conten històries) fins a l’actualitat. D’aquesta mena de salvaments, actuals i ben documentats, n’hi ha un fotimer.\nAra bé, els casos de col·laboració espontània entre humans i dofins no són tan coneguts.\nA la costa de Mauritània, pescadors i dofins cooperen per fer més eficient la pesca. Els dofins empaiten els peixos cap a les xarxes, i així, atrapats entre dos depredadors, són capturats més fàcilment; un benefici tant per als dofins com per als pescadors.\nL'agent 11Onze Mònica Cornudella ens parla de la delfinoteràpia.\nLa delfinoteràpia és un mètode terapèutic basat en la interacció del pacient amb dofins, destinat al tractament de determinades malalties i trastorns.\nEl terme comprèn programes de teràpia on s’utilitzen majoritàriament dofins captius, tot i que hi ha també d’altres programes que es desenvolupen amb dofins salvatges.\nLa teràpia que utilitza dofins en captivitat correspon a l’enfocament AFT (teràpia facilitada per animals) i és la més utilitzada, mentre que l’ús del dofí salvatge és més proper a l’enfocament AAT (teràpia assistida per animals).\nA més de la seva naturalesa alegre, tranquil·la i compassiva, els terapeutes també valoren els efectes beneficiosos que tenen els ultrasons emesos pels dofins, gràcies a la influència que tenen sobre les nostres emocions, comparable a la de la musicoteràpia. Els dofins semblen tenir, doncs, el poder «extraordinari» de desencadenar el procés de curació en els humans.\nEl doctor Horace Dobbs, un investigador britànic, a mitjans de la dècada dels setanta del segle XX, va comprovar com un mecànic de llanxes de salvament, afectat d’una depressió profunda, després de nedar una bona estona amb un dofí salvatge amistós, va experimentar una miraculosa curació. A partir d’aquest fet i d’altres semblants, ell i altres investigadors han anat contribuint progressivament a la delfinoteràpia amb els seus treballs.\nS’usa en un gran nombre de malalties: retard mental, autisme, síndrome de Rett, depressió, anorèxia, trastorns emocionals i d’autoestima, trastorns de concentració, problemes cognitius, fòbies, estrès posttraumàtic, síndrome de Down (trisomia), dislèxia, TDAH, càncer, fibrosi quística, ceguesa, sordesa, discapacitats físiques, danys a la medul·la espinal i al cervell (paràlisi cerebral)…\nUna sessió de delfinoteràpia pot durar entre 15 i 40 minuts, en funció del centre i del tipus de teràpia. De grans centres n’hi ha una desena repartits per Amèrica del Nord, Amèrica del Sud i Europa.\nI als dofins, els beneficia o els perjudica?\nCom tot en la ciència, aquí hi ha també controvèrsia. Més enllà dels resultats —que també critiquen alguns científics—, en la majoria de casos s’utilitzen dofins captius. Aquest fet els provoca el que anomenem impacte indirecte, que és el que pateixen els animals salvatges per la condició de captivitat.\nEn el cas dels dofins, a més de l’impacte de la captura i transport de l’animal, té afectacions d’alteració de la seva estructura social. A més, el canvi d’alimentació i l’estrès alteren les seves condicions reproductives i els fan vulnerables a malalties exclusives de la captivitat. Aquestes i d’altres conseqüències de la captivitat estan força estudiades i la legislació, sobretot a Europa i els EUA, va evolucionant cada cop cap a una major protecció del benestar del dofí.\nQuant a l’impacte directe que té sobre el dofí la seva feina de «terapeuta», malauradament no es disposa de prou informació encara per a avaluar l’afectació que pot tenir en el seu benestar. Ho haurem d’anar seguint.\nL’economia depèn de la biodiversitat\nUn estudi demostra que els beneficis de la biodiversitat\nAny rere any sentim notícies sobre la gran quantitat de\nNatura, la gran protagonista\nsetembre 17, 2021 at 5:57 pm\nMolt bona tasca sempre que es respectin els animals i no s’els hi condicioni….\nsetembre 1, 2021 at 8:05 pm\nNo hauria de ser en absolut acceptable aquesta teràpia si implica els dofins en captiveri.\nsetembre 7, 2021 at 8:56 am\nCertament, Laura. El benestar dels animals sempre hauria d’anar per davant.\nsetembre 1, 2021 at 6:49 pm\nsetembre 1, 2021 at 6:52 pm\nGràcies pel teu suport, Marta!\nsetembre 1, 2021 at 3:48 pm\nÉs fascinant. No obstant, em preocupa el benestar dels animals.\nsetembre 1, 2021 at 6:51 pm\nTota la raó, Lluís. A nosaltres ens preocupa també i per aquest motiu hem volgut ressaltar tant els aspectes positius, com els negatius d’aquesta zooteràpia. Gràcies pel teu comentari!\nsetembre 1, 2021 at 3:47 am\nM’agradat saber de la delfinoterapia ,com bé has dit quina repercussió pot tenir als daufins?estar per veure\nsetembre 1, 2021 at 6:53 pm\nSí, Alícia, els estudis encara no són prou concloents en aquest aspecte. Ho anirem seguint. Gràcies pel teu suport!\nagost 31, 2021 at 9:23 pm\nBona article! 👍